1917 йылдың 15 ноябрендә Ташкентта Төркөстан крайы III «Бөтә Төркөстан мосолмандар Ҡоролтайы» асыла, ул «Шуро-и-Улема» етәкселегендә үтә. Ошо уҡ ҡалала параллель рәүештә III «Төркөстан крайының Советтар съезы» үткәрелә. Бөтә Төркөстан мосолмандар Ҡоролтайына һул һәм социалистик мосолман ойошмалар вәкилдәре саҡырыла, шул уҡ ваҡытта «Шуро-и-Исламия» вәкилдәре ҡоролтай эшендә ҡатнашмай, был, үҙ сиратында, традиционалистар һәи либералдар араһында тарҡалышты барлыҡҡа килтерә. Конференцияла III «Төркөстан крайының Советтар съезы» делегаттарына коалицион хөкүмәтен төҙөү буйынса мөрәжәғәт итәләр Әммә был тәҡдим һуң эсерҙар һәм большевиктар тарафынан кире ҡағыла, сөнки уның етәкселегендә шовинистик позицияларҙа торған «ҡарт коммунистар» мөһим роль уйнай. Шулай итеп, «Төркөстан халыҡ комиссарҙары советы» (СНК) составына аҫаба милләт вәкилдәре эләкмәй. Был ҡарар большевиктар партияһының Үҙәк комитеты тарафынан тәнҡитләнә һәм СНК составына ерле халыҡтарҙың вәкилдәрен индереү талап ителә.